東方日報C1:AL爆鏡仔意見不合:鬧交好平常
2024年04月30日 03:01
東網電視
更多新聞短片
男團MIRROR人氣王姜濤今日25歲牛一,出發往新加坡開騷前獲波友率先慶祝,而「姜糖」亦發動攻陷「姜濤灣」,誓要再次創造萬人空巷的奇景,嚇得姜濤也勸媽咪不要落街。不過,與他曾有心病的隊友Anson Lo(AL),被問會否慶祝僅表示要視乎行程而定,直認隊員間鬧交好平常,但強調與姜濤絕對感情要好!
姜濤人在異鄉準備演唱會,今日未能與「姜糖」普天同慶,但上周已提早在主題樂園慶祝,而向來視維園籃球場為「第二個家」的他,出發前又獲波友送Cake兼唱生日歌,令他既驚喜又怕醜,開心得捧住蛋糕四圍走。一眾「姜糖」亦準備好隔空送大禮,今年「姜濤誕」繼續請市民免費搭電車,屆時更有3架「姜濤號」游走不同路線;又在網上號召一眾「姜糖」今日正午攻陷銅鑼灣:「糖糖們,一年一度逼爆『姜濤灣』,大家準備好未呀?一粒不能少。」望再次創造萬人空巷的壯觀景象。
而忙於巡唱的MIRROR,繼早前美國紐約站門票滯銷、馬來西亞站取消後,大隊將於明日在新加坡演出,但門票銷情一般,當中索價328新加坡元(約1,900港元)的VIP位近日仍有6連位出售,其餘3種票價亦不乏門票,有網民揶揄18連位都應該唔難買,更指想不到馬來西亞站門票能更換新加坡場次仍未售罄,還指台灣樂團「告五人」將於同一場地開騷,但門票早已搶購一空。
慶祝生日最緊要食
不過12子懶理銷情,昨晨齊齊現身香港機場貴賓室入口,準備前往新加坡開騷,由於早前發生Fans爭位事件,機管局決定不設「粉絲區」,故現場罕有未見大批粉絲送機,只有數人在遠處眺望。對此,姜濤坦言最重要大家安全:「之前大家通宵排,我哋都好心痛。(以後都咁安排?)尊重大會安排,任何公開活動都希望Fans之間保護自己身體,對大家安全就係最好安排。(波友同你慶祝好感動?)OK呀!由細到大都慣咗咁樣過生日,好開心。」又指未知生日有何慶祝安排,笑言希望吃到美食。問到媽咪會否同行?他說:「媽咪近排比較累,等我返香港再慶祝,都有提媽咪聽日唔好落街,避開粉絲人潮,但應該控制唔到。(同唔到粉絲慶祝好可惜?)唔會,最緊要自己同大家開心,我不嬲冇乜所謂。(願望?)世界和平。」
Ian個人騷唔想比較
身旁的Ian被問會否寫歌送給姜濤作禮物?他說:「寫歌睇吓點先,我都好少慶祝生日。」又指完成巡唱後將預備個人演唱會記者會,提到有傳開5場,他說:「當然希望開多啲,睇吓啲飛去成點。(開5場破其他成員紀錄?)唔可以咁比較,因為場地未必每次都配合,大家太常將我哋擺埋一齊比較,大家係隊友,應該良性競爭,音樂或其他作品上我哋互相提點,呢樣先係隊友要嘅嘢。」
至於Anson Lo手持咖啡提神,問到沒有粉絲送機會否不慣?他說:「嚟到嗰陣我哋都嘩一聲,第一次見到咁嘅環境。」問會否為姜濤慶祝,他表示要視乎行程,但一定會在一起。至於可有留意姜濤於直播談到與他曾互不理解,但現時是「好好嘅朋友」?他說:「我哋12個一定有意見唔係100%啱晒嘅時候,我同Jeremy都會鬧交,但講開咗就冇事,喺隊內係好平常嘅事。」問是否也當姜濤是好好的朋友,他瞪大眼說:「Of course!梗係啦!梗係啦!」
更多新聞,請瀏覽東方日報網頁: